Turvallisin tapa osallistua avustuskeräyksiin on lahjoittaa itselleen sopiva summa tunnetun avustusjärjestön kautta. Järjestöt kertovat verkkosivuillaan, miten lahjoituksen tekeminen onnistuu. Tunnettuja toimijoita on listattu esimerkiksi Finanssiala ry:n verkkosivuillaAvautuu uuteen ikkunaan. Valitettavasti petostelijat käyttävät tilannetta häikäilemättä hyväkseen ja sosiaalisessa mediassa ja tekstiviestein pyritään levittämään huijauskeräyksiä. Suosittelemme tekemään lahjoituksen tunnetun toimijan kautta ja muistutamme, että pankkisalaista tietoa ei pidä antaa ulkopuolisille sosiaalisessa mediassa tai linkkien kautta.